OpenLLM-France/wikimedia huggingface dataset:
# Interpretatio graeca

Interpretatio graeca (euskaraz, greziar interpretazio) Antzinako Greziako idazleak atzerritar jainko-jainkosak bere panteoiko jainko-jainkosekin parekatzeko ohitura adierazten duen latinezko esapidea da. Herodotok, adibidez, Amon, Osiris eta Ptah egiptoar jainkoak aipatzeko «Zeus», «Dioniso» eta «Hefesto» erabiltzen zituen.
Diskurtso honen erromatar baliokideak interpretatio romana zuen izena. Lehendabizikoz Tazitok Germania liburuan erabili zuen (43. kap.), Naharvali germaniar herriaren baso sakratuan zegoen santutegiko errituak deskribatu zituenean. Santutegi hori Alcis jainko bikiei eskainita zegoen, eta historialariak, bere erromatar irakurleek hobeto uler zezaten, Alcis jainko bikiak Erroman gurtzen zituzten Kastor eta Polux greziar jainkoekin parekatu zituen.
Honela deskribatu zuen gurtza erritua:
| « | «Praesidet sacerdos muliebri ornatu, sed deos interpretatione romana Castorem Pollucemque memorant» Emakumezko arropak dituen emakume apaiz batek zuzentzen du, baina erromatar interpretazioan, Kastor eta Polux gurtzen dituzte | » |

## Erreferentziak

* ↑ Smith, Mark S.. (2008, 2010). God in Translation: Deities in Cross-Cultural Discourse in the Biblical World. Wm. B. Eerdmans, 246 or..

## Kanpo estekak

* Datuak: Q125587
# Henri Anglade

Henri Anglade (Thionville, 1933ko uztailaren 6a - Lyon, 2022ko azaroaren 10a) frantziar txirrindularia izan zen, profesionala 1956 eta 1967 artean.
Lau aldiz amaitu zen Frantziako Tourreko lehenengo hamarren artean.

## Palmaresa

1957
* 3. Vaucluseko Tourrean
1959
* Frantziako Errepideko Txapelketa
* Dauphine Libere
* 2. Suitzako Itzulian
* 2. Frantziako Tourrean eta etapa bat
* 4. Paris-Nizan
* 7. Nazioen Sari Nagusian
* Super Prestige Pernod
1960
* 3. Genova-Nizan
* 4. Paris-Nizan
* 8. Frantziako Tourrean
1961
* 2. Tour de l'Auden eta etapa bat.
1962
* Romandiako Tourreko etapa bat
* 4. Stan Ockers Sari Nagusian
* 8. Paris-Nizan
* 8. Munduko errepideko txapelketan
1963
* Kriterium Nazionaleko etapa bat.
* 3. Tour du Sud-Esten
* 4. Paris-Nizan
* 7. Paris-Luxenburgon
1964
* 4. Frantziako Tourrean
* 6. Baracchi Sarian
1965
* Frantziako Errepideko Txapelketa
* 4. Frantziako Tourrean
* 4. Luxenburgoko Tourrean

## Sailkapen orokorra Itzuli Handietan eta Munduko txapelketan

| Lasterketa | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 |
| Italiako Giroa | - | - | - | - | - | - | UT | - | - | - | - | - |
| Frantziako Tourra | - | 28. | 17. | 2. | 8. | 18. | 12. | 11. | 4. | 4. | - | UT |
| Espainiako Vuelta | - | - | - | - | - | - | - | - | - | - | - | - |
| Munduko errepideko txapelketa | - | - | - | UT | 16. | - | 8. | - | 33. | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Henri Anglade - ProCyclingStats
* Datuak: Q1606451
* Multimedia: Henry Anglade / Q1606451
# Ibn Battouta Estadioa

Stade Ibn Battouta edo Tangerko Estadioa (arabieraz: بطوطة ملعب ابن‎) Tanger hirian dagoen erabilera anitzeko estadio marokoar bat da. 45 000 ikusleentzako gaitasuna dauka eta hartan IR Tanger jolasten du haren partiduak lokala bezala.

## Historia

Estadioa 2015ko Marokoko Afrikako Nazioen Koparen egoitza izateko eraiki zuten. Erdi Aroko Ibn Battuta esploratzailearen omenez eraiki zuten eta 2011ko apirilaren 26an inauguratu zen lagunarteko partida batekin Atletico De Madrid eta Raja Casablancaren artean.

## Txapelketako egoitza

| Frantziako Superkopa 2011 | Olympique Marseilla 5-4 Lille |
| Marokoko Afrikako Nazioen Txapelketa 2015 | Ez zen jolastu |
| Espainiako Superkopa 2018 | Barzelona 2-1 Sevilla |

## Erreferentziak

* ↑ http://www.bloomberg.com/news/2011-01-29/south-africa-chosen-to-host-soccer-s-2017-africa-cup-of-nations.html

## Kanpo estekak

* Datuak: Q3107495
* Multimedia: Grand Stade de Tanger / Q3107495
# Besora

Besora, nekazaritzan, mahastien eta beste fruitu-arbola batzuen gidamodua da, zutoin bertikalen eta alanbre-euskarri horizontalen bidez egiten dena.

## Erreferentziak

* ↑ Besora. Euskalterm, ivap.euskadi.eus (Noiz kontsultatua: 2025-2-21).
# Sareta

    Beste esanahi batzuen berri izateko, ikus: «Sareta (argipena)»
Sareta burdinazko edo zurezko sare modukoa da, gehienetan leihoetan jartzen dena, eta kanpotik ikusia izan gabe barnetik kanpoa ikusteko balio duena. Mugikorra bada, pertsiana ere deitu ohi zaio; finkoa eta zurezkoa bada, berriz, zursarea.
Sareta funtzionala izan daiteke, adibidez, aire korrontea pasarazteko; egiturazkoa, habe handiagoak eta arinagoak egiteko; pribatutasuna hobetzeko erabilia; apaingarria; edo horien konbinazioren bat.

## Arkitektura

Harrizko saretak ohikoak ziren arkitektura bisigotikoan eta asturiarrean. Motibo zelta eta germaniarrekin zizelkatuak zeuden, soka formako apaingarriekin eta arrosa leiho txikiekin.
Iztukuzko, zurezko eta harrizko saretak asko erabili ziren hispano-arabiar artean, fantasia geometrikoak edo kaligrafiak zituzten patroiei jarraituz. Islamiar arkitekturan, "mašrabiya" (مشربية) edo "šanāšīl" (شناشيل) izenak hartzen ditu sareta artistiko mota horrek.
Indiako baliokidea "jali" edo "jaali" (gujaratiz: જાળી) da, hargintzaren eta artisautzaren arteko artea, non harlauzak aldean beste zulatuz lantzen diren.
Lorezaintzan maiz erabiltzen da landare igokarien euskarri gisa. Hormen gainean, itxituretan (hesietan), kioskoetan eta abarretan instalatzen da.

## Erreferentziak

* ↑ Sareta. Euskaltzaindiaren Hiztegia, euskaltzaindia.eus (Noiz kontsultatua: 2025-2-21).

## Kanpo estekak

* Datuak: Q1368562
* Multimedia: Latticework / Q1368562
# Brendan McFarlane

Brendan Bik McFarlane (Ardoyne, Belfast, Irlanda, 1951 – 2025eko otsailaren 21a). Irlandako Mugimendu Errepublikanoaren kidea eta kantautore bat izan zen.
Song for Marcella abestiaren egilea izan zen.

## Biografia

Familia oso katoliko eta erlijiotsu batean jaio eta hazi zen, Ipar Belfasteko Ardoyne eremuan. 16 urte zituela, Ipar Galesen apaiz izateko gogoetak eta prestaketak egitera ere iritsi zen baina azken unean asmo hori alboratu zuen. Ipar Irlandara itzuli eta 1969an Behin-behineko IRA erakunde armatuan sartu zen.
1976ko epaiketa batean Bayardo Barreko erasoaren arduradun egin zuten eta bizitza osoko espetxe zigorra ezarri zioten. Long Kesh espetxean (espetxearen izen ofiziala: H.M.Prison Maze) sartu zuten, baina 1978an bertako Barrakoietatik abadez jantzita ihes egiten saiatu eta, harrapatu zutenez, Barrakoietan ziren preso errepublikarren estatus politikoa galdu eta espetxe bereko H-Blokeetara pasatu zuten. Bertan, estatus politikorik gabe, bat egin zuen mantaren borrokarekin.

### Ezizena

Bik ezizena espetxean zegoela beste irlandar preso errepublikar batzuk ipinia da. Hitzaldietara joan eta gainontzeko presoek ez bezala, bertan entzundakoa edo bere gogoetak beti berarekin zaramatzan Bic markako bolalumarekin koadernotxo batean ohar moduan idazteko ohitura zuelako.

### 1981eko gose greba

IRA -ren presoen burua izan zen H-Blokeetan 1981eko Irlandako gose grebaren garaian. 10 preso hil ziren gose greba horretan: Bobby Sands, Francis Hughes, Raymond McCreesh, Patsy O’Hara, Joe McDonnell, Martin Hurson, Kevin Lynch, Kieran Doherty, Thomas McElwee eta Michael Devine. Gose greba horrek mugarri bat markatu zuen errepublikaren aldeko mugimenduan. Alde batetik, mugimendua indarberritu zen eta, beste aldetik, ateak ireki zizkion ondorengo bide politikoari ere.

### Ihesaldia

McFarlanek gidatu zuen IRAko presoek Long Kesheko H-Blokeetatik 1983an burutu zuten ihesaldia. 3. H-Blokeko preso errepublikarrek Blokea hartu eta ihes egin zuten janaria banatzen zuen furgonetan. Dena dela, furgoneta atzeratu zela-eta, arazoak izan zituzten azken atea igarotzerakoan, borroka eta tiroketa bat sortu zen, kartzelari bat hil zen, hamabost iheslari espetxearen inguruetan atxilotu zituzten, beste lau hurrengo egunean atxilotu zituzten eta 19 lortu zuten ihes egitea. Horietako hiru ez dituzte inoiz berriro atxilotu.
1986ko urtarrilean Holandan atxilotu zuten Gerry Kellyrekin batera. Ipar Irlandara estraditatu eta 1997an kaleratu zen Long Kesh espetxetik.
Gaur egunean preso ohiak biltzen dituen Coiste na n-Iarchimí erakundeko kidea da eta Sinn Fein alderdi politiko errepublikarrean ere parte hartzen du, batez ere preso ohien inguruetan.
McFarlane musikaria da, Tuan musika taldean jotzen du Terry 'Cruncher' O’Neillekin batera. Bobby Sandsi eskeinitako Song for Marcella abestiaren egilea da.
* Datuak: Q4961001
* Multimedia: Brendan McFarlane / Q4961001
# Sirona

Sirona jainkosa bat izan zen zelta kulturan, Belenos jainkoaren emaztea kasu batzuetan, eta haren gurtzak iturburu termalekin estuki lotuta zegoen. Ekialdeko Galian eta Danubioko limesean gurtu zuten batez ere eta sugeak eta arrautzak zituen ikurrak.
Sironari eskainitako lekuen kopuruari eta hedapen geografikoari erreparatzen badiogu, Bretainiatik, mendebaldean, Hungariara, ekialdean aurkituko baitugu bere santutegiak, oso jainkosa ezaguna zela ikus dezakegu.
Jainkosa irudikatzen duten artefaktuak aurkitu dira, batzuetan bakarrik agertzen delarik, eta beste batzuetan, Grannus jainkoarekin (Apolo Grannus), hori ere osasunarekin eta iturrien sendagarriekin lotuta zelarik.
Bere santutegi bat aurkitu zen Mosella haraneko Hochscheiden, non Sirona jainkosa eserita irudikatzen zen, diadema bat buruan zeraman, zakur bat magalean pausatua zuen, eta suge bat eskuineko besoaren inguruan, hiru arrautzari eusten zion bitartean. Sugea antzinako zibilizazio edo kulturen sendaketaren sinboloa izan ohi da, arrautzak ugalkortasuna edo berpizkundea sinboliza dezakete. Miranda Green historialariak dio, txakurra ere sendaketaren jainko-jainkoekin maiz agertzen dela, eta badirudi sendaketarekin lotzen zutela zeltek.
Mainzen eta Sainte-Fontainen (Mosela) ere aurkitu zituzten haren ikonoak. Lehenengoan mahatsa dauka eskuan, bigarrenean, berriz, aleak eta fruituak.

## Erreferentziak

* 1 2 (Ingelesez) «Sirona - Gallic Deities, Celtic Mythology» Timeless Myths (Noiz kontsultatua: 2025-02-21).
* ↑ (Ingelesez) Aldhouse-Green, Miranda J.. (1998). Animals in Celtic Life and Myth. Routledge ISBN 978-0415185882..

## Kanpo estekak

* Widehen,Marie-Agnès eta Kasprzyk,Michel (2016) «Au fil de Sirona… la déesse de Mediolanum/Mâlain. Nouvelles données épigraphique et iconographique. Archéopages». Archéologie et sociétée, 43 https://doi.org/10.4000/archeopages.1847 28-33 or.
* Datuak: Q700106
* Multimedia: Sirona / Q700106
# Bram Stoker Saria

Bram Stoker Saria, ingelesez: Bram Stoker Award, 1987. urteaz geroztik AEBetan urtero beldurrezko eta fikziozko kontakizunei Beldurrezko Idazleen Elkarteak ematen dien literatura sari bat da.
Bram Stoker idazlearen omenezko izena darama.

## Saritu nabarmenak

* Clive Barker
* Charles Beaumont
* Robert Bloch
* Ray Bradbury
* Ramsey Campbell
* Douglas Clegg
* Harlan Ellison
* Neil Gaiman
* Nancy Holder
* Jack Ketchum
* Stephen King
* Dean Koontz
* Thomas Ligotti
* Joe R. Lansdale
* Richard Laymon
* Bentley Little
* Richard Matheson
* Robert McCammon
* David Morrell
* Kim Newman
* Joyce Carol Oates
* Chuck Palahniuk
* J. K. Rowling
* John Shirley
* Dan Simmons
* Peter Straub
* Steve y Melanie Tem
* Joe Hill

## Kanpo estekak

* Datuak: Q848963
# FC Midtjylland

FC Midtjylland (izen osoa Football Club Midtjylland) Danimarkako futbol taldea da, Herning hirikoa. Lau aldiz izan da Kopako finalista eta 2015ean liga irabaztea lortu du.

## Historia

Taldea 1999an sortu zuten Johnny Rune eta Steen Hessel negoziogizonek 2000 urtean lehen mailara igo zen eta 2003 et 205ean kopako finalera iritsi zen Herning Fremad (1918) eta Ikast FS (1935) elkartzean. Aurrez Ikast FS ere kopako finalean hiru aldiz izana zen eta hiruretan galtzaile atera zen, 1986, 1989 eta 1997an.
XXI mendean futbol daniarreko talde indartsua izan da, hiru liga irabazi ditu eta bost aldiz Kopa finala jokatu ondoren 2019an penalti jaurtiketetan nagusitu zen.
Europako txapelketetan ere jokatu du baina ez du emaitza onik izan. Aipatzeak merezi du ordea 2008-09ko UEFA Kopako bigarren kanporaketan Manchester City-ri 0-1 irabazi zion Ingalaterran, talde ingelesak Europako txapelketetan etxean izandako lehen porrota izan zen. Ondoren Herningen 0-1 galdu zuen eta penalti jaurtiketatan ingelesak 4-2 nagusitu zitzaizkion.
2004an FC Midtjylland taldeak herrialdeko lehenengo futbol akademia sortu zuen.

## Palmaresa

* Daniar superliga:
** Txapelduna (4): 2015, 2018, 2020, 2024
** Bigarrena (5): 2007, 2008, 2019, 2021, 2022
* Danimarkako Kopa:
** Txapelduna (2): 2019, 2022
** Finalista (7): 1986¹, 1989¹, 1997¹, 2003, 2005, 2010, 2011.
*** ¹ Ikast FS

## Euskal taldeen aurkako partidak

Midtjyllandek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2024-25 | UEFA Europa League | Kanporaketa | Midtjylland Real Sociedad | 1-2 5-2 | Real Sociedad Midtjylland |

## Kanpo estekak

* (Danieraz) Webgune ofiziala
* Datuak: Q618520
* Multimedia: FC Midtjylland / Q618520
# Malika Ufqir

Malika Ufqir edo Malika Oufkir (arabieraz: مليكة أوفقير; Marrakex, 1953ko apirilaren 2a) idazle marokoarra da, Hassan II.aren lehen ministroa izan zen Mohammed Ufqir jeneralaren alaba, eta erregearen aurkako kolpe militar huts bat zuzendu zuena.

## Bizitza

Mohammed Ufqirren kolpe saiakeraren ondoren, 20 urte baino gehiagoz baldintza penagarrietan espetxeratua izan zen haren familia. Prisionnière (Presoa) liburuan gatibualdi horren inguruabar dramatikoak kontatu zituen.
Malika Ufqirrek Marokoko errege familiaz eta Hassan II.aren haremeko bizi baldintzez ere idatzi zuen.

## Argitalpenak

Kartzelan bizi izandakoaren eta Michèle Fitoussi kazetari frantziarrarekin batera egindako ihesaldiaren kontakizuna argitaratu zuen. Lan horrek hedabideen eta ikusleen arreta erakarri zuen Bere amak, Fatimak, bertan oihartzuna izan zuen liburu lasaiago baina interesgarriago batean, bere buruzagien nahi gabeko azterketa historikorako.

## Lanak

* La Prisonnière, amb Michèle Fitoussi, LGF, 2000 ISBN 2-253-14884-9
* L'Étrangère, Grasset, 2006 ISBN 2-246-70901-6

## Erreferentziak

* ↑ (Frantsesez) «Malika Oufkir (auteur de La prisonnière)» Babelio (Noiz kontsultatua: 2025-02-21).
* ↑ Fatéma Oufkir, Les Jardins du roi, Michel Lafon, 2000 ; réédition Le livre de poche, 2003 ISBN 2-253-15041-X.
* ↑ (Gaztelaniaz) «LA PRISIONERA | MALIKA OUFKIR | Segunda mano | Casa del Libro» casadellibro (Noiz kontsultatua: 2025-02-21).

## Kanpo estekak

* Datuak: Q290564
# Catalogue of Life

Catalogue of Life (euskaraz: Bizitzaren katalogoa) interneteko datu-base bat da, animalia, landare, onddo eta mikroorganismo espezie ezagunen zerrenda eskaintzen duena. 2001ean sortu zen Species 2000 eta amerikako Integrated Taxonomic Information System-en arteko kolaborazio gisa.
Gaur egun The Catalogue (katalogoak) 165 datu-base taxonomikoren datu egiaztatuak biltzen ditu, mundu osoko erakunde espezializatuek mantentzen dituztenak.

## Erreferentziak

* ↑ (Ingelesez) «Animal, vegetable, data: Exploring the online 'Catalogue of Life'» UCLA (Noiz kontsultatua: 2025-02-21).

## Kanpo estekak

* Datuak: Q38840
* Espezieak: Catalogue of Life
# Sky-Map.org

Sky-Map.org (edo WikiSky.org) wiki eta zeru-mapa interaktiboa da, milioika zeruko gorputz hartzen dituena. WikiSky, nolabait, wiki gisa diseinatuta dago. Erabiltzaileek izar ezberdinei buruzko informazioa editatu dezakete artikuluak idatziz, Interneteko estekak gehituz, irudiak igoz edo interes talde berezi bat sortuz.

## Erreferentziak

* ↑ Muir, Hazel. (2007-03-22). «WikiSky brings sky gazing to the (online) masses» newscientist.com (New Scientist writer).
* ↑ «Sky-Map Site To Show The Beauty Of The Universe To Everybody» skynightly.com (Sky Nightly) 2007-02-01.
* ↑ «Other Astronomy Image Services» SkyView (NASA) 2007-05-21.

## Kanpo estekak

* Datuak: Q2713836
# Marokoko zinema

Marokon zinema laster hasi zen. Herrialde exotikoa zela eta, Europako zuzendariak laster hasi ziren Marokoko paisaiak eta giroak filmatzen. XX. mendearen azken hamarkadetan berezko ekoizpenak hasi ziren sortzen, zuzendari marokoarren eskutik.

## Historia

Lehen filma Louis Lumièrek 1897an Ouarzazate herrian, egin zuen, Le chevrier Marocain («Marokoko ahuntzaina»). Garai horretatik 1944ra, atzerriko film asko herrialdean filmatu ziren. 1944an, Marokoko zentro zinematografikoa (CCM) ezarri zen, nazioko zinemaren organo arautzailea. Rabaten ere zinema estudioak ireki zituzten. 1952an, Orson Wellesen Otelo filmak Urrezko Palma irabazi zuen Cannesko Zinemaldian, Marokoko banderaren pean. Sei urte geroago, Mohammed Ousfourrek Marokoko lehen filma sortu zuen, Le fils maudit («Seme mamadrikatua»). 1968an, lehen Mediterraneoko Zinemaldia Tangerren egin zen. Ondoren, 1982an, lehen Zinemaldi Nazionala egin zen Rabaten. 2001ean, Marrakexeko lehen Nazioarteko Zinemaldia (FIFM) ere hiri horretan egin zen.

## Zuzendariak

Marokok 70-90 hamarkadetan zuzendarien lehen belaunaldi ezagutu zuen. Nolabait, estatuko lehen benauldia izan zen. Hauek dira garrantzitsuenak:
* Hamid Bénani (Wechma, Traces, 1970)
* Souheil Ben Barka (Les Mille et une Mains, 1974)
* Moumen Smihi (El Chergui ou le Silence violent, 1975)
* Ahmed El Maânouni (Alyam, Alyam, 1978; Transes (Al Hal), 1981; Les Cœurs brûlés, 2007)
* Jilali Ferhati (Poupées de roseau, 1981; La Plage des enfants perdus, 1991)
* Mustapha Derkaoui (Les Beaux Jours de Shéhérazade, 1982)
* Farida Benlyazd (Une porte sur le ciel, 1988)
* Saâd Chraïbi (Chronique d'une vie normale, 1990)
* Mohamed Abderrahmane Tazi (Badis, 1989; À la recherche du mari de ma femme, 1993)
* Abdelkader Lagtaâ (Un amour à Casablanca, 1992; La Porte close, 1998)
* Hakim Noury (Le Marteau et l'Enclume, 1990)
* Hassan Benjelloun (La Fête des autres, 1990)

## Zinemaldiak

Ugari dira; hauek ezagunenak:
* Zinemaldi Nazionala, Rabaten 1982an sortua.
* Marrakexeko Nazioarteko Zinemaldia (FIFM), 2001ean sortua.
* Rabateko Autore Zinemaren Nazioarteko Jaialdia, 1994an sortua.
* Emakumeen Nazioarteko Zinemaldia, 2004an Salen sortua.

## Erreferentziak

* ↑ https://www.marrakchiatravel.com/informacion-antes-de-viajar/marruecos-en-la-literatura-cine-y-fotografia/
* ↑ Omar El Yahyaoui, « Le cinéma du Maroc comme moyen de développement coopératif en Afrique », Langues, Cultures et Communication, 2.liburuki, 1.zk.,‎ 2018, 71-78.or.
* ↑ https://www.wellesnet.com/filming_othello.htm
* ↑ https://www.africainfomarket.org/esp/cultura/sectores/cine/marruecos.php
* ↑ https://jackeltuerto.wordpress.com/2018/06/29/aproximacion-al-cine-marroqui/

## Kanpo estekak

* (Gaztelaniaz):Marokoko zinemari buruzko webgune turistikoa.
* Datuak: Q2720183
* Multimedia: Cinema of Morocco / Q2720183
# Epicauta pruinosa

Epicauta pruinosa Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta haroldi

Epicauta haroldi Meloidae familiako kakalardo espeziea da. Costa Ricako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Casablanca-Settat

Casablanca-Settat (arabieraz: الدار البيضاء - سطات‎ الدار البيضاء; amazigeraz: ⴰⵏⴼⴰ - ⵙⵟⵟⴰⵜ) Marokoko hamabi eskualdeetako bat da. 20.166 km²-ko azalera du eta 6.861.739 biztanle ditu 2014ko Marokoko erroldaren arabera, horietatik %69 hiriguneetan bizi zen. Eskualdeko hiriburua Casablanca da.

## Historia

Casablanca-Settat 2015eko irailean sortu zen, Casablanca Handia Dukala-Abda eskualdeko El Jadida eta Sidi Bennour probintziekin eta Chauia-Uardiga eskualdeko Benslimane, Berrechid eta Settat probintziekin bat egitean.

## Geografia

Casablanca-Settat Atlantikoko kostaldean dago. Mugakide ditu Rabat-Salé-Kenitra ipar-ekialdean, Beni Melal-Jenifra hego-ekialdean eta Marrakex-Safi hegoaldean. Marrakex-Safiko mugaren zati batek Oum Er-Rbia ibaiaren ibilbideari jarraitzen dio. Ibai hori ipar-mendebalderantz doa, eta Atlantikoan itsasoratzen da, Azamorren. Ibaiak eskualdea bi lautadatan banatzen du, Doukala mendebaldean eta Chaouia ekialdean. Zenbait urtegik ura ematen diote eskualdeari, Oum Er-Rbiako Al Massira urtegia eta Mohammedia hegoaldean dagoen Oued Mellah urtegia barne.
Casablanca-Settat-ek bi prefektura eta zazpi probintzia hartzen ditu:
* Casablanca prefektura
* Mohammede prefektura
* Benslimane probintzia
* Berrechid probintzia
* El Jadida probintzia
* Mediuna probintzia
* Nouaceur probintzia
* Settat probintzia
* Sidi Bennour probintzia

## Erreferentziak

* 1 2 3 «Décret fixant le nom des régions» Portail National des Collectivités Territoriales 20 de febrero de 2015.
* ↑ Ouassou, A.; Ameziane, T.; Ziyad, A.; Belghiti, M.. (2007). «Application of the Drought Management Guidelines in Morocco» Options Méditerranéennes, Series B (CIHEAM) (58): 343–372..
* ↑ Ressources en eau par bassin – Côtiers atlantiques. Ministry of Energy, Mines, Water and Environment, Morocco.
* ↑ Ressources en eau par bassin – Bassins d'El Jadida - Safi. Ministry of Energy, Mines, Water and Environment, Morocco.

## Kanpo estekak

* Datuak: Q19843788
* Multimedia: Casablanca-Settat / Q19843788
# Xabier Zabala

Xabier Zabala Garcia (Zarautz, Gipuzkoa, 1967ko apirilaren 9a) musikaria eta konpositorea. Lauburu musika taldearen kidea izan zen.
Maite zaitut euskal abesti ezagunaren musika Xabier Zabalarena da. 2005ean sortu zuen Pirritx eta Porrotx pailazoentzat eta sekulako harrera izan zuen. Euskarazko abestirik arrakastatsuenen artean dago. Letra pailazoek idatzi zuten.

## Erreferentziak

* ↑ Pirritx eta Porrotx. «Maite zaitut (SG-DG)» www.badok.eus (Noiz kontsultatua: 2025-02-21).
* ↑ Igartua Aristondo, Amaia. (2025-02-21). «Omenaldia, esker onez» Berria (Noiz kontsultatua: 2025-02-21).

## Ikus, gainera

* Pirritx, Porrotx eta Marimotots
* Aiora Zulaika
* Joxe Mari Agirretxe
* Mertxe Rodriguez

## Kanpo estekak

* YouTube · katxiporretaTB -Pirritx, P orrotx eta Marimotots 2016(e)ko api. 20(a)
* MAITE ZAITUT Maite zaitut YouTube · katxiporretaTB - Pirritx, Porrotx eta Marimotots, 2016(e)ko mar. 30(a)
* Maite zaitut (Pirritx Porrotx eta Mari Motots-Ainhoa Moyua) YouTube · Gabi de la Maza - 2018(e)ko urr. 4(a)
* Datuak: Q16519249
# Teofilina

Teofilina edo 1,3-dimetilxantina konposatu organikoa da, C$_7$H$_8$N$_4$O$_2$ formula duena, alkaloidea, base purikoen klasekoa eta xantinaren deribatua. Solido kristalino zuria da. Uretan, etanoletan eta etil eterretan disolbagaitza da.
Teofilina produktu naturala da eta kafe-ale berdeetan (Coffea arabica edo Coffea canephora), te beltzean (Camelia sinensis), kakaoan (Theobroma cacao) eta maten (Ilex paraguariensis).

## Iturriak

Teofilina dimetilurea and etil zianoazetatoa erreakzionaraziz sintetiza daiteke. Alabaina, iturri-nagusia teofilina duten landareetatik erauztea da.

## Erabilera

Teofilina bere ezaugarriak medio botika gisa usatzen da. Nerbio-sistema zentralaren estimulatzailea eta bronkodilatatzailea da. Biriketako gaitzak tratatzeko erabiltzen da, hala nola, bronkitisa, asma eta enfisema.

## Erreferentziak

* ↑ (Ingelesez) PubChem. «Theophylline» pubchem.ncbi.nlm.nih.gov (Noiz kontsultatua: 2025-02-21).
* 1 2 Heldreth, Bart et als. (2024). Safety Assessment of Methylxanthines as Used in Cosmetics. nternational Journal of Toxicology, Vol. 43(Supplement 4) 42S–77S.
* ↑ Teofilina. Zientzia eta teknologia hiztegi entziklopedikoa. Elhuyar hiztegia.
* Datuak: Q407308
* Multimedia: Theophylline / Q407308